ตลาดหุ้นเอเชียสดใส รับความชัดเจนการค้าสหรัฐฯ-จีน
ตลาดหุ้นเอเชียสดใส รับความชัดเจนการค้าสหรัฐฯ-จีน
ตลาดหุ้นเอเชียสดใส รับความชัดเจนการค้าสหรัฐฯ-จีน
26 พ.ย. 2562

ผู้สื่อข่าวรายงานว่า ตลาดหุ้นเอเชียปรับตัวเพิ่มขึ้นในเช้าวันนี้ (26 พ.ย.62) ตามทิศทางดัชนีดาวโจนส์, S&amp;P500 และ Nasdaq ตลาดหุ้นนิวยอร์ก ที่ต่างปิดพุ่งขึ้นทำนิวไฮเมื่อคืนนี้ หลังจากมีสัญญาณบ่งชี้ถึงความคืบหน้าในการเจรจาการค้าระหว่างสหรัฐและจีน
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 23,451.40 จุด เพิ่มขึ้น 158.59 จุด, +0.68%
ดัชนี SSE Composite ตลาดหุ้นจีนเปิดวันนี้ที่ 2,912.52 จุด เพิ่มขึ้น 6.35 จุด, +0.22%
ดัชนี HSI ตลาดหุ้นฮ่องกงเปิดวันนี้ที่ 27,183.90 จุด เพิ่มขึ้น 190.86 จุด, +0.71%
ดัชนี TAIEX ตลาดหุ้นไต้หวันเปิดวันนี้ที่ 11,608.37 จุด เพิ่มขึ้น 46.79 จุด, +0.40%
ดัชนี KOSPI ตลาดหุ้นเกาหลีใต้เปิดวันนี้ที่ 2,129.27 จุด เพิ่มขึ้น 5.77 จุด, +0.27%
ดัชนี FTSE STI ตลาดหุ้นสิงคโปร์เปิดวันนี้ที่ 3,226.39 จุด เพิ่มขึ้น 5.76 จุด, +0.18%
ดัชนี FBMKLCI ตลาดหุ้นมาเลเซียเปิดวันนี้ที่ 1,589.64 จุด ลดลง 1.71 จุด, -0.11%
ด้าน โกลบอล ไทม์ส ซึ่งเป็นหนังสือพิมพ์ภาษาอังกฤษในสังกัดพรรคคอมมิวนิสต์จีน เปิดเผยผ่านทวิตเตอร์ @globaltimesnews ว่า ขณะนี้จีนและสหรัฐใกล้บรรลุข้อตกลงการค้าเฟสแรกแล้ว และจีนยังคงมีความยินดีที่จะเจรจาข้อตกลงการค้าต่อไปในอีกหลายเฟสตามมา
ขณะเดียวกันมีรายงานว่า รัฐบาลจีนได้ออกนโยบายเพิ่มโทษแก่ผู้ที่ละเมิดทรัพย์สินทางปัญญา ซึ่งเป็นหนึ่งในข้อเรียกร้องที่สำคัญจากสหรัฐในระหว่างการเจรจาการค้าระหว่างจีนและสหรัฐ
นอกจากนี้ จีนยังตั้งเป้าที่จะลดจำนวนการละเมิดทรัพย์สินทางปัญญาภายในปี 2565 โดยกำหนดให้ผู้ถูกละเมิดทรัพย์สินทางปัญญาได้รับค่าชดเชยสะดวกขึ้น และลดเกณฑ์ขั้นต่ำสำหรับการลงโทษทางอาญากับผู้ที่ละเมิดทรัพย์สินทางปัญญา